Irski Independent objavio je hvalospjev hrvatskom zdravstvu, koji potpisuje ugledni kolumnist David McWilliams, ekonomski analitičar i suosnivač Kilkenomicsa, jedinog ekonomskog festivala na svijetu koji je dnevni list Australian opisao kao 'Davos bez prostitutki'. McWilliams opisuje izvrstan zdravstveni tretman djeteta, prijatelja svog sina, na odjelu Hitne medicine opće bolnice u Šibeniku

Dječak je ostao u bolnici pet noći; mogli smo ga posjećivati u svako doba. Sutra u osam ujutro vratit će se na vađenje šavova. Cijelo iskustvo bilo je jednostavno, izravno, ugodno i nevjerojatno učinkovito. Nije bilo čekanja, nikakve naknade, a dječak će do petka plivati u moru.



'Nemam pojma zašto je sve bilo tako dobro. Možda smo jednostavno imali sreću. No vodio sam djecu u irske bolnice i čekao satima na dva šava. Ova hrvatska epizoda bila je potpuno drukčije iskustvo u bolnici, koja si ne može priuštiti ni brendirane lijekove. Ne razumijem kako bolnice funkcioniraju, zašto su naše zakrčene i zašto irski pacijenti moraju čekati satima. No jasno je da tako ne mora biti. Upravo sam vidio, u državi s dvostruko manjim prihodima po glavi stanovnika od Irske, iskustvo pacijenta iz jedne sasvim drukčije lige. Čovjek se mora zapitati zašto je to tako', zaključio je McWilliams.